महाभारत युद्ध में एक बार जब पांडवों को अपनी जीत सुनिश्चित करने के लिए मां काली को अपनी मर्जी से नर बलि देने की ज़रूरत पड़ी, तो कोई भी अपनी मर्जी से सामने नहीं आया। ऐसे में अरावन बलि देने के लिए तैयार हो गया, लेकिन उसने शर्त रखी कि वो कुंवारा नहीं मरना चाहता। हालांकि, समस्या यह थी कि एक दिन के लिए भला कौन अपनी बेटी की शादी अरावन से करता। ऐसे में श्रीकृष्ण ने मोहिनी का रूप धारण करके अरावन से शादी कर ली और अगले दिन अरावन ने अपनी बलि दे दी। अरावन के मरने के बाद श्रीकृष्ण उनके विधवा की तरह काफी समय तक रोते रहे।